Μαρία Καραγιώργη-Γυφτοδήμου

Η Μαρία Καραγιώργη-Γυφτοδήμου (το γένος Αγριγιαννάκη) (Μηλιές 23 Δεκεμβρίου 1918 - 20 Μαΐου 2012) ήταν Ελληνίδα συγγραφέας, αγωνίστρια της Αριστεράς, και βουλευτής της ΕΔΑ το 1963 και το 1964.Γυναίκες στην Ελληνική Βουλή, σελ. 14. Τιμητική Έκδοση Γενικής Γραμματείας Ισότητας, 2000.

Τελείωσε το Γυμνάσιο Βόλου και το 1936 γράφτηκε στη Φιλοσοφική Σχολή του Αριστοτελείου Πανεπιστημίου. Συμμετείχε σε αντιδικτατορικές εκδηλώσεις, συνελήφθηκε και εξορίστηκε στην Κίμωλο όπου γνώρισε τον μετέπειτα σύζυγό της Κωνσταντίνο Καραγιώργη. Έλαβε ενεργά μέρος στην Εθνική Αντίσταση και εκτοπίστηκε κατά τη διάρκεια του Εμφυλίου. Εκλέχθηκε βουλευτής Μαγνησίας το 1963 και το 1964 με την ΕΔΑ. Κατά τη διάρκεια της δικτατορίας συνελήφθηκε και φυλακίστηκε. Άφησε σημαντικό συγγραφικό έργο. Απεβίωσε στις  20 Μαΐου 2012 σε ηλικία 94 ετών

 Παραπομπές 

Κατηγορία:Έλληνες βουλευτές
Κατηγορία:Βουλευτές εκλεγμένοι με την ΕΔΑ